REPUBLIKA SRBIJA

NARODNA SKUPŠTINA

Odbor za prostorno planiranje, saobraćaj,

infrastrukturu i telekomunikacije

13 Broj: 06-2/301-13

24. jul 2013. godine

B e o g r a d

ZAPISNIK

20. SEDNICE ODBORA ZA PROSTORNO PLANIRANjE, SAOBRAĆAJ,

INFRASTRUKTURU I TELEKOMUNIKACIJE,

ODRŽANE 22. JULA 2013. GODINE

 Sednica je počela u 9,36 časova.

 Sednicom je predsedavao Dejan Radenković, predsednik Odbora.

 Sednici su prisustvovali članovi Odbora: Radmila Gerov, Milan Kovačević, Vladimir Marinković, Stefana Miladinović, Ljuban Panić, Aleksandar Senić, Rajko Stevanović i Željko Sušec.

Sednici Odbora su prisustvovali zamenici članova Odbora: Bojana Božanić (zamenik Milana Lapčevića), Radmilo Kostić (zamenik Muja Mukovića), Siniša Lazić (zamenik Milovana Markovića), Velimir Stanojević (zamenik Srđana Spasojevića) i Milorad Stošić (zamenik Slobodana Jeremića).

 Sednici nisu prisustvovali članovi Odbora: Zoran Bojanić, Gorica Gajić i Vladimir Jovanović (niti njihovi zamenici).

 Sednici je prisustvovao Zoran Krejović, direktor Republičkog geodetskog zavoda.

Na predlog predsednika Odbora, većinom glasova, usvojen je sledeći

D n e v n i r e d

1. Razmatranje Predloga zakona o izmenama i dopunama Zakona o državnom premeru i katastru u pojedinostima, koji je podnela Vlada;
2. Razmatranje predloga za održavanje sednice Odbora van sedišta Narodne skupštine;
3. R a z n o.

Prva tačka dnevnog reda - **Razmatranje Predloga zakona o izmenama i dopunama Zakona o državnom premeru i katastru u pojedinostima**

Odbor je, u skladu sa članom 164. stav 1. Poslovnika Narodne skupštine, razmotrio amandmane podnete na Predlog zakona o izmenama i dopunama Zakona o državnom premeru i katastru.

I

 Odbor je, većinom glasova, odlučio da predloži Narodnoj skupštini da **odbije** sledeće amandmane:

**- na član 1.** koji je podnela narodna poslanica Olgica Batić;

- **na član 1.** koji je podnela narodna poslanica Zlata Đerić;

- **na član 1.** koji su zajedno podneli narodni poslanici Ljubica Milošević, Slobodan Veličković i Slobodan Jeremić;

- **na član 1.** koji je podnela narodna poslanica Vesna Marković;

- **na član 1.** koji je podneo narodni poslanik Dragan Todorović;

- **na član 1.** koji je podneo narodni poslanik Aleksandar Senić;

- **na član 1. sa ispravkom** koji su zajedno podneli narodni poslanici Dušan Obradović i Ivan Jovanović;

- **na član 1.** koji su zajedno podneli narodni poslanici Donka Banović, Milica Vojić Marković i Miroslav Petković;

- **na član 1.** koji su zajedno podneli narodni poslanici Dragan Marković, Petar Petrović, Vojislav Vujić, Nevena Stojanović, Đorđe Kosanić, Zoran Vasić i Radoslav Komlenović;

- **na član 1.** koji su zajedno podneli narodni poslanici Judita Popović, Radmila Gerov i Kenan Hajdarević;

- **na član 2.** koji je podnela narodna poslanica Olgica Batić;

- **na član 3.** koji je podnela narodna poslanica Olgica Batić;

- **na član 4.** koji su zajedno podneli narodni poslanici Milan Lapčević, Bojana Božanić i Aleksandar Pejčić;

- **na član 4.** koji je podnela narodna poslanica Olgica Batić;

- **na član 4.** koji su zajedno podneli narodni poslanici Dušan Obradović i Ivan Jovanović;

- **na član 4.** koji su zajedno podneli narodni poslanici Donka Banović, Milica Vojić Marković i Miroslav Petković;

- **na član 5.** koji je podnela narodna poslanica Olgica Batić;

- **na član 5.** koji su zajedno podneli narodni poslanici Milan Lapčević, Bojana Božanić i Miroslav Petković;

- **na član 6.** koji su zajedno podneli narodni poslanici Donka Banović, Milica Vojić Marković i Miroslav Petković;

- **na član 6.** **sa ispravkom** koji su zajedno podneli narodni poslanici Dušan Obradović i Ivan Jovanović;

- **na član 6**. koji su zajedno podneli narodni poslanici Milan Lapčević, Bojana Božanić i Aleksandar Pejčić;

- **na član 7.** koji je podnela narodna poslanica Olgica Batić;

- **na član 7.** koji su zajedno podneli narodni poslanici Milan Lapčević, Bojana Božanić i Miroslav Petković;

- **na član 8.** koji su zajedno podneli nrodni poslanici Milan Lapčević, Bojana Božanić i Aleksandar Pejčić;

- **na član 8.** koji je podnela narodna poslanica Olgica Batić;

- **na član 9.** koji su zajedno podneli narodni poslanici Milan Lapčević i Bojana Božanić;

- **na član 9.** koji je podnela narodna poslanica Milica Vojić Marković;

- **na član 9.** koji su zajedno podneli narodni poslanici Donka Banović i Miroslav Petković;

- **na član 10**. koji su zajedno podneli narodni poslanici Donka Banović, Milica Vojić Marković i Miroslav Petković;

- **na član 11.** koji su zajedno podneli narodni poslanici Milorad Mijatović, Vladimir Marinković i Branko Gogić;

- **na član 11.** koji su zajedno podneli narodni poslanici Donka Banović, Milica Vojić Marković i Miroslav Petković;

- **na član 12.** koji su zajedno podneli narodni poslanici Donka Banović, Milica Vojić Marković i Miroslav Petković;

- **na član 14.** koji su zajedno podneli narodni poslanici Donka Banović, Milica Vojić Marković i Miroslav Petković;

- **na član 14.** koji je podnela narodna poslanica Olgica Batić;

- **na član 15.** koji je podnela narodna poslanica Olgica Batić;

- **na član 19.** koji su zajedno podneli narodni poslanici Donka Banović, Milica Vojić Marković i Miroslav Petković;

- **na član 19.** koji su zajedno podneli narodni poslanici Slobodan Veličković, Slobodan Jeremić i Ljubica Milošević;

- **na član 20.** koji je podneo narodni poslanik Aleksandar Senić;

- **na član 20.** koji su zajedno podneli narodni poslanici Dušan Obradović i Ivan Jovanović;

- **na član 23.** koji su zajedno podneli narodni poslanici Milan Lapčević, Bojana Božanić i Miroslav Petković;

- **na član 24.** koji su zajedno podneli narodni poslanici Donka Banović, Milica Vojić Marković i Miroslav Petković;

- **na član 24.** koji su zajedno podneli narodni poslanici Dušan Obradović i Ivan Jovanović;

- **na član 25.** koji su zajedno podneli narodni poslanici Slobodan Veličković, Slobodan Jeremić i Ljubica Milošević;

- **na član 25.** koji su zajedno podneli narodni poslanici Donka Banović, Milica Vojić Marković i Miroslav Petković;

- **na član 26.** koji su zajedno podneli narodni poslanici Donka Banović, Milica Vojić Marković i Miroslav Petković;

- **na član 29.** koji su zajedno podneli narodni poslanici Milan Lapčević, Bojana Božanić i Miroslav Petković;

II

 Odbor je, jednoglasno, u skladu sa članom 157. stav 6. Poslovnika Narodne skupštine podneo amandman na član 1. Predloga zakona.

A M A N D M A N

U članu 1, u novopredloženom članu 10b u stavu 1. posle reči ,,geodetske struke“ reči ,, u Zavodu“ zamenjuju se rečima: ,, i državni službenici u Zavodu koji rade na poslovima koji se odnose na katastar nepokretnosti“.

U stavu 2. reči: „geodetske struke“ brišu se.

Posle stava 2. dodaje se novi stav 3. koji glasi:

„Direktor Zavoda doneće pravilnik kojim se bliže uređuju kriterijumi iz stava 2. ovog člana.“

U stavu 3, koji postaje stav 4. reči: „geodetske struke“ brišu se, a posle reči: „stava 2. ovog člana“ briše se tačka i dodaju reči ,, i pravilnika iz stava 3. ovog člana.“.

O b r a z l o ž e nj e

Ovim amandmanom dovode se u jednak položaj svi državni službenici u Zavodu koji rade na poslovima katastra nepokretnosti, kao poslovima od opšteg interesa za Republiku Srbiju, nezavisno od toga koje su struke. Iz obrazloženja Predloga zakona može se zaključiti da za ove namene nisu potrebna dodatna sredstva, već će se ona obezbediti unutrašnjom preraspodelom u Zavodu.

Za izvestioca Odbora na sednici Narodne skupštine određen je Dejan Radenković, predsednik Odbora.

Druga tačka dnevnog reda - **Razmatranje predloga za održavanje sednice Odbora van sedišta Narodne skupštine**

Predsednik Odbora je, na osnovu člana 42. stav 4. Poslovnika Narodne skupštine, predložio da se sledeća sednica Odbora održi 27. jula 2013. godine, van sedišta, u Aranđelovcu uz podršku UNDP na temu Razmatranje Informacije o 4G tehnologijama. Uvodne prezentacije imali bi Milan Janković, direktor RATEL i predstavnik Ministarstva spoljne i unutrašnje trgovine i telekomunikacija.

Odbor je, jednoglasno, prihvatio predlog predsednika Odbora da se sledeća 21. sednica Odbora održi 27. jula 2013. godine, van sedišta Narodne skupštine, u Aranđelovcu sa tačkom dnevnog reda Razmatranje Informacije o 4G tehnologijama.

Treća tačka dnevnog reda – **R a z n o**

Pod tačkom Razno predsednik Odbora je podsetio prisutne da će se javno slušanje na temu „Projekat plovnog puta Kanal Morava“ održati u sredu 24. jula 2013. godine, sa početkom u 13,00 časova, u Domu Narodne skupštine, u Maloj sali, Trg Nikole Pašića br. 13.

Predsednik Odbora je upoznao prisutne da je dobio predlog ,,Eurosfere“ da Odbor bude pokrovitelj javne prezentacije na temu: „Predlog nacrta Zakona o planiranju, projektovanju i izgradnji“. Odbor je odlučio, jednoglasno, da prihvati da bude pokrovitelj javne prezentacije na temu: „Predlog nacrta Zakona o planiranju, projektovanju i izgradnji“. Odluka podrazumeva da Odbor bude naveden u programu javne prezentacije i drugim publikacijama kao pokrovitelj, a da predsednik Odbora ili član Odbora koga odredi predsednik otvori skup i pozdravi učesnike javne prezentacije. Nakon završetka javne prezentacije, pismeni izveštaj sa programom i štampanim materijalima dostaviće Odboru.

Na sednici Odbora vođen je tonski zapis.

Sednica je zaključena u 10,11 časova.

 SEKRETAR PREDSEDNIK ODBORA

Biljana Ilić Dejan Radenković